549.55 REGOLAMENTI DWAR ĊERTI GASSIJIET SERRAFLORANTI L-AVVIŻ LEGALI 93 tal-2010. L-AVVIŻ LEGALI 93 tal-2010. 1. Titolu. It-titolu ta’ dawn ir-regolamenti hu Regolamenti dwar Ċerti Gassijiet Serra Florinati. 2. Għanu applikabilità. (1) Dawn ir-regolamenti għandhom dispożizzjonijiet sabiex jiġi applikat ir-Regolament (KE) Nru 842/2006 tal-Parlament Ewropew u tal-Kunsill tas-17 ta’ Mejju 2006, kif emendat, dwar ċerti Gassijiet Serra Florinati, u l-atti kollha ta’ implimentazzjoni tiegħu, hawnhekk iżjed ’il quddiem imsejjaħ "ir-Regolament tal-KE". (2) Id-dispożizzjonijiet tar-Regolament tal-KE għandhom jiġu implimentati u infurzati taħt l-Att. 3. Għall-finijiet ta’ dawn ir-regolamenti u tar-Regolament tal-KE, id-definizzjonijiet li ġejjin għandhom japplikaw: "atti ta’ implimentazzjoni " għandha tirreferi għar-Regolamenti tal-Kummissjoni li ġejjin: (a) Ir-Regolament tal-Kummissjoni (KE) Nru 1493/2007 tas-17 ta’ Diċembru 2007 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, il-format tar-rapport li għandu jkun ippreżentat mill-produtturi, l-importaturi u l-esportaturi ta’ ċerti gassijiet serra florinati; (b) Ir-Regolament tal-Kummissjoni (KE) Nru 1516/2007 tad-19 ta’ Diċembru 2007 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti standard għall-kontroll ta’ tnixxija minn tagħmir stazzjonarju ta’ refriġerazzjoni, arja kondizzjonata u pompi tas-ħana li jkun fihom ċerti gassijiet serra florinati; (ċ) Ir-Regolament tal-Kummissjoni (KE) Nru 1494/2007 tas-17 ta’ Diċembru 2007 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, il-forma ta’ tikketti u rekwiżiti addizzjonali ta’ tikkettar rigward prodotti u tagħmir li jkollhom ċerti gassijiet serra florinati; (d) Ir-Regolament tal-Kummissjoni (KE) Nru 1497/2007 tat-18 ta’ Diċembru 2007 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti standard għall-kontroll ta’ tnixxija minn tagħmir stazzjonarju ta’ sistemi ta’ protezzjoni min-nar li jkollhom ċerti gassijiet serra florinati; (e) Ir-Regolament tal-Kummissjoni (KE) Nru 303/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti minimi u l-kundizzjonijiet għal rikonoxximent reċiproku għaċ-ċertifikazzjoni ta’ kumpanniji u persunal fir-rigward ta’ tagħmir stazzjonarju ta’ refriġerazzjoni, arja kundizzjonata u pompi tas-ħana li jkollhom ċerti gassijiet serra florinati; (f) Ir-Regolament tal-Kummissjoni (KE) Nru 304/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti minimi u l-kundizzjonijiet għal rikonoxximent reċiproku għaċ-ċertifikazzjoni ta’ kumpanniji u persunal fir-rigward ta’ tagħmir stazzjonarju ta’ sistemi ta’ protezzjoni min-nar u tat-tifi tan-nar li jkollhom ċerti gassijiet serra florinati; (g) Ir-Regolament tal-Kummissjoni (KE) Nru 305/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti minimi u l-kundizzjonijiet għal rikonoxximent reċiproku għaċ-ċertifikazzjoni ta’ persunal li jkun qed jagħmel xogħol ta’ rkupru ta’ ċerti gassijiet serra florinati minn switchgear b’vultaġġ għoli; (h) Ir-Regolament tal-Kummissjoni (KE) Nru 306/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti minimi u l-kundizzjonijiet għal rikonoxximent reċiproku għaċ-ċertifikazzjoni ta’ persunal li jkun qed jagħmel xogħol ta’ rkupru ta’ ċerti solventi fuq bażi ta’ gass ser raflorinat mit-tagħmir; (i) Ir-Regolament tal-Kummissjoni (KE) Nru 307/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, rekwiżiti minimi għall-programmi ta’ taħriġ u l-kundizzjonijiet għal rikonoxximent reċiproku tal-att estazzjonijiet ta’ taħriġ tal-persunal f’dak li għandu x’jaqsam ma’ sistemi tal-arja kundizzjonata li fihom gassijiet serra florinati f’ċerti vetturi bil-mutur; u (j) Ir-Regolament tal-Kummissjoni (KE) Nru 308/2008 tat-2 ta’ April 2008 li jistabbilixxi, skont ir-Regolament (KE) Nru 842/2006 tal-Parlament Ewropew u tal-Kunsill, il-format għan-notifika tal-programmi ta’ taħriġ u ta’ ċertifikazzjoni tal-Istati Membri; " awtorità kompetenti " tfisser l-Awtorità għall-Ambjent u r-Riżorsi kif preskritt fl-Ordni dwar in-Nomina ta’ Awtorità Kompetenti, u tali korp jew persuna lil-Ministru responsabbli għall-ambjent jista’ b’ordni fil-Gazzetta jinnomina u korpi jew persuni differenti jistgħu jkunu nominati bħala l-awtorità kompetenti għal dispożizzjonijiet differenti u skopijiet differenti ta’ dawn ir-regolamenti; "kors" tfisser kull forma ta’ struzzjoni mgħallma, approvata bil-miktub mill-awtorità kompetenti għall-finijiet ta’ dawn ir-regolamenti; "ktieb tar-reġistrazzjoni " għandu jirreferi għal ktieb illegat bl-oħxon, bil-paġni enu merati b’mod konsekuttiv li jkun fih: (a) fl-ewwel paġna, l-isem, numru tal-identità u numru tal-liċenza, u jew tal-permess tal-persunal involut, u (b) kull dettall ieħor li jista’ jiġi approvat minn żmien għal żmien b’avviż mill-awtorità kompetenti fil-Gazzetta; "persunal involut " tinkludi l-produtturi, importaturi, dawk li jibgħat u l-merkanzija bil-baħar, esportaturi, l-persuni kollha li jimmaniġġaw gassijiet serra florinati f’tagħmir stazzjonarju ta’ refriġerazzjoni u pompi tas-ħana, sistemi ta’ protezzjoni min-nar u tagħmir tat-tifi tan-nar, switchgear, bħala solvent għat-tindif, bħala propell anti u solventi ġoaerosols, produzzjoni ta’ foam tinkludil-produtturi, importaturi, dawk li jibgħat u l-merkanzija bil-baħar, esportaturi, l-persuni kollha li jimmaniġġaw gassijiet serra florinati f’tagħmir stazzjonarju ta’ refriġerazzjoni u pompi tas-ħana, sistemi ta’ protezzjoni min-nar u tagħmir tat-tifi tan-nar, switchgear ta’ vultaġġ għoli, produzzjoni ta’ foam, bħala solvent għat-tindif, bħala propellanti u solventi ġoaerosolsuarja kundizzjonata f’vetturi bil-mutur, tekniċi, kull korp u utent xieraq, inkluż bejjiegħa bl-imnut u kull persuna involuta fil-qerda, irkupru, reklamazzjoni u riċiklaġġ ta’ sustanzi koperti bir-Regolament tal-KE; "reġistrazzjoni " tfisser, għall-finijiet ta’ dawn ir-regolamenti, applikazzjoni mal-awtorità kompetenti minn individwu u, jew entità, sabiex jitwettqu attivitajiet relatati ma’ dawn ir-regolamenti; "vjaġġ " tfisser kull moviment ta’ prodotti bejn Malta u l-bqija tal-Komunità Ewropea, u "min jibgħat il-merkanzija bil-baħar" għandha tinfthiem l-istess. 4. Il-persunal kollu involut għandu jkun reġistrat ma’ l-awtorità kompetenti skont dawk il-kundizzjonijiet li jistgħu jiġu stabbiliti mill-awtorità. 5. Kwalifiki tal-persunal. (1) Il-persunal kollu involut għandu: (a) ikollu l-kwalifiki minimi meħtieġa skont kif definit fir-Regolament tal-KE. Dawn il-kwalifiki minimi meħtieġa għandu jkollhom il-forma ta’ kors ta’ tul ta’ żmien u b’kurrikulu approvat mill-awtorità kompetenti u mill-Kummissjoni Ewropea rispettivament; (b) jimla l-ktieb tar-reġistrazzjoni b’mod xieraq, fejn jiġu dikjarati l-ammonti kollha ta’ gassijiet serra florinati rkuprati, riċiklati, reklamati jew meqruda matul l-operazzjonijiet ta’ kuljum, flimkien mal-kwantità ta’ gassijiet serra florinati użati fit-tiswija ta’ tagħmir li juża tali sustanza. Dawn l-ammonti għandhom jkunu speċifikati bil-piż tagħhom f’Kg: Iżda dawk l-ammonti jistgħu jkunu wkoll soġġetti għal verifikika/wali minn uffiċjali tal-awtorità kompetenti. (2) Persuni naturali jew legali biss li jkunu awtorizzati mill-awtorità kompetenti bil-miktub jistgħu jmexxu korsijiet bil-għan li jikkwalifika persunal skond id-dispożizzjonijiet ta’ dan ir-regolament. (3) Il-persuna l kollu involut jista’ biss jimmaniġġa, juża jew jinnegozja, kemm jekk għall-qligħ kemm għal xort’oħra, sustanzi li jaqgħu fl-ambitu tar-Regolament KE jew fi prodotti li għandhom dawn is-sustanzi jekk għandhom il-kwalifiki minimi meħtieġa kif stabbilit fis-sub regolament (1). (4) Kull persuna naturali jew legali involuta fl-immaniġġar, użu, kummerċ, irkupru, riċiklaġġ, reklamazzjoni jew qerda ta’ sustanzi li jaqgħu fl-ambitu tar-Regolament tal-KE għandhom: (a) ikunu reġistrati mal-awtorità kompetenti skont dawk il-kundizzjonijiet li jistgħu jiġu stipulati mill-awtorità minn żmien għal żmien; (b) jimlew l-ktieb tar-reġistrazzjoni b’mod xieraq, fejn jiġu dikjarati l-ammonti kollha ta’ sustanzi rkuprati, riċiklati, reklamati jew meqruda waqt l-operazzjonijiet ta’ kuljum: Iżda dawn jistgħu jkunu wkoll soġġetti għal verifikika/wali minn uffiċjali tal-awtorità kompetenti. 6. Vjaġġi b l-iskart. L.S.549.65 (1) Jekk iseħħx ivjaġġ jew esportazzjoni ta’ sustanzi li jaqgħu fl-ambitu tar-Regolament tal-KE lejn faċilitajiet involuti fl-irkupru, riċiklaġġ, reklamazzjoni jew qerda ta’ dawk is-sustanzi, talivjaġġ għandu jikkonforma mar-Regolament tal-KEE 259/93 ta’ l-1 ta’ Frar 1993 dwar is-superviżjoni u l-kontroll ta’ vjaġġi ta’ skart fuq vapuri fi ħdan, għal Komunità Ewropea u ’l barra minnha u skont ir-Regolamenti dwar il-Ħarsien ta’ l-Ambjent (Kontroll ta’ Moviment Transkonfini ta’ Sustanzi Tossiċi u Sustanzi oħra). (2) L.S.549.63 Dawn ir-regolamenti għandhom ikunu mingħajr preġudizzju għar-Regolamenti dwar l-Iskart jew għall-miżuri adottati skond ir-regolament 3 ta’ dawk ir-regolamenti. 7. Persuni li huma sidien ta’ tagħmir. (1) Tagħmir stazzjonarju eżistenti b’aktar minn tliet kilogrammi ta’ gassijiet serra florinati għandu jkun reġistrat ma’ l-awtorità kompetenti skont dawk il-kundizzjonijiet li jistgħu jiġu stabbiliti mill-awtorità fi żmien sena mid-data tal-pubblikazzjoni ta’ dawn ir-regolamenti. (2) Tagħmir stazzjonarju ġdid b’aktar minn tliet kilogrammi ta’ gassijiet serra florinati għandu jkun reġistrat mal-awtorità kompetenti fi żmien ħmistax-il ġurnata mill-bejgħ tiegħu. Il-bejjiegħ bl-imnut għandu jagħti l-informazzjoni kif meħtieġa skont ir-regolament 11(b) għall-iskop ta’ reġistrazzjoni. (3) Kull persuna li tkun sid ta’ tagħmir stazzjonarju b’aktar minn tliet kilogrammi ta’ gassijiet serra florinati għandha: (a) tara li dan it-tagħmir jiġi kontrollat kontra telf ta’ gass kif stipulat fir-Regolament tal-KE; u (b) tirreġistra l-kontrolli kollha li jsiru fiktieb tar-reġistrazzjoni li jimtela kif xieraq. 8. Faċilitajiet għall-ħażna. Għall-fini ta’ dawn ir-regolamenti, il-faċilitajiet kollha użati għall-ħażna ta’ sustanzi li jaqgħu fl-ambitu tar-Regolament KE għandhom jiġu reġistrati mal-awtorità kompetenti skont dawk il-kundizzjonijiet li jistgħu jiġu stabbiliti mill-awtorità. Dik ir-reġistrazzjoni tista’ tiġi riveduta, mġedda jew terminata f’kull waqt mill-awtorità. It-terminazzjoni ta’ reġistrazzjoni ma timplika ebda dritt għall-kumpens. 9. Utenti u min jibgħat il-merkanzija bil-baħar. Kull sena qabel il-31 ta’ Jannar, kull utent u kull min jibgħat merkanzija bil-baħar ta’ sustanzi li jaqgħu fl-ambitu tar-Regolament KE għandu jikkomunika lill-awtorità kompetenti, l-informazzjoni kif speċifikat hawn taħt għal kull sustanza kontrollata fir-rigward tal-perjodu bejn l-1 ta’ Jannar u l-31 ta’ Diċembru tas-sena ta’ qabel. L-awtorità kompetenti għandha tistabbilixxi l-format ta’ dan ir-rapport b’tali modilli- (a) kull min jibgħat il-merkanzija bil-baħar għandu jikkomunika dan li ġej: (i) l-isem u n-numru tas-serje ta’ min jibgħat il-merkanzija bil-baħar; (ii) id-data tal-vjaġġ; (iii) il-pajjiż tal-oriġini; (iv) il-pajjiż ta’ destinazzjoni; (v) kull kwantità ta’ sustanzi kontrollati mibgħuta bil-baħar lejn u ’l barra minn Malta; (vi) in-natura tas-sustanzi billi jagħmel differenza bejn dawk fi stat verġni, dawk irkuprati u dawk reklamati; (vii) kull dettall ieħor li jista’ jkun mitlub minn żmien għal żmien mill-awtorità kompetenti b’avviż fil-Gazzetta; u (b) kull utent, inkluż kull produttur li juża dawk is-sustanzi għandu jikkomunika dan li ġej: (i) l-isem u n-numru tas-serje tal-utent; (ii) il-kwantitajiet użati; (iii) in-natura tas-sustanza, billi ssir differenza bejn dawk fi stat verġni, dawk irkuprati u dawk reklamati; (iv) ix-xorta tal-użu; (v) il-kwantitajiet maħżuna; (vi) kull kwantità rkuprata, riċiklata, reklamata jew meqruda; (vii) kull dettall ieħor li jista’ jkun mitlub minn żmien għal żmien mill-awtorità kompetenti b’avviż fil-Gazzetta. 10. Persuni li jimmaniġġaw gassijiet serra florinati. (1) Qabel il-31 ta’ Jannar ta’ kull sena persuni li jimmaniġġaw gassijiet serra florinati f’tagħmir stazzjonarju ta’ refriġerazzjoni u pompi tas-ħana, sistemi ta’ protezzjoni min-nar u tagħmir tat-tifi tan-nar, switchgear ta’ vultaġġ għoli, solventi, arja kundizzjonata f’vetturi bil-mutur u tekniċi ta’ refriġerazzjoni għandhom jikkomunikaw lill-awtorità kompetenti l-informazzjoni mitluba fis-sub regolament 9(b), flimkien ma’ dan li ġej: (a) l-isem tal-fornituri tas-sustanzi wżati minnhom li jaqgħu fl-ambitu tar-Regolament tal-KE; (b) il-kwantità u d-destinazzjoni ta’ dawn is-sustanzi trasferiti u, jew mgħoddijin b’kull mezz li jkun. (2) Meta mitlub mill-awtorità kompetenti, persuni li jimmaniġġaw gassijiet serra florinati f’tagħmir stazzjonarju ta’ refriġerazzjoni u pompi tas-ħana, sistemi ta’ protezzjoni min-nar u tagħmir tat-tifi tan-nar, switchgear ta’ vultaġġ għoli, solventi, arja kundizzjonata f’vetturi bil-mutur u tekniċi ta’ refriġerazzjoni għandhom jibgħat u kopji tal-kotba tar-reġistrazzjoni lill-awtorità kompetenti għal reviżjoni. Dawn il-kopji għandhom jiġu ffirmati mill-persuna uffiċjali li jkun inħareġ f’isimha l-ktieb tar-reġistrazzjoni bħala verakopja tal-ktieb tar-reġistrazzjoni oriġinali fil-pussess tagħha. 11. Bejjiegħa bl-imnut. Qabel il-31 ta’ Jannar ta’ kull sena, bejjiegħa bl-imnut li jimmaniġġaw sustanzi li jaqgħu fl-ambitu tar-Regolament tal-KE jew prodotti li jkun fihom sustanzi bħal dawk għandhom jibgħat u kopji tal-kotba uffiċjali tar-reġistrazzjoni tagħhom lill-awtorità kompetenti għal reviżjoni. Dawn il-kopji għandhom jiġu ffirmati mill-persuna uffiċjali li jkun inħareġ f’isimha l-ktieb tar-reġistrazzjoni bħala verakopja tal-ktieb tar-reġistrazzjoni oriġinali fil-pussess tagħha. Dawn għandu jkun fihom l-informazzjoni li ġejja: (a) għal sustanzi li jaqgħu fl-ambitu tar-Regolament KE: (i) l-isem u n-numru tas-serje tal-bejjiegħ bl-imnut, (ii) l-isem u n-numru tas-serje ta’ min jibgħat il-merkanzija bil-baħar, (iii) id-data tax-xiri mingħand min jibgħat il-merkanzija bil-baħar, (iv) ix-xorta tas-sustanzi (billi ssir differenza bejn ħażniet fi stat verġni, dawk irkuprati u dawk reklamati), (v) ix-xorta tal-użu, (vi) il-kwantità, (vii) id-data tal-bejgħ bit-tip u l-kwantità, (viii) l-isem u n-numru ta’ reġistrazzjoni tax-xerrej, (ix) kull dettall ieħor li jista’ jkun mitlub minn żmien għal żmien mill-awtorità kompetenti b’avviż fil-Gazzetta; u (b) għal tagħmir stazzjonarju li jkun fih ċarġfluwidu li jkessaħ aktar minn tliet kg: (i) l-isem u n-numru tas-serje tal-bejjiegħ bl-imnut, (ii) id-data tal-bejgħ, (iii) iċ-ċarġ f’Kg, (iv) ix-xorta tas-sustanza, (v) ix-xorta tat-tagħmir, (vi) il-post tal-istallazzjoni, (vii) id-dettalji tas-sid il-ġdid, (viii) in-numru ta’ referenza ta’ reġistrazzjoni tat-tagħmir, (ix) kull dettall ieħor li jista’ jkun mitlub minn żmien għal żmien mill-awtorità kompetenti b’avviż fil-Gazzetta. 12. Tagħmir b’aktar minn tlietkg ta’ gassijiet serra florinati. (1) Is-sidien kollha ta’ tagħmir stazzjonarju b’aktar minn tlietkg ta’ gassijiet serra florinati għandhom, qabel il-31 ta’ Jannar ta’ kull sena, jirraportaw dan li ġej għal kull tagħmir speċifikament identifikat, għall-perjodu bejn l-1 ta’ Jannar u l-31 ta’ Diċembru tas-sena ta’ qabel: (a) l-ammonti kollha ta’ telf ta’ gass misjub, (b) l-azzjonijiet li jkunu ttieħdu biex jiġi eleminat dak it-telf ta’ gass, (ċ) il-kwantità u x-xorta tas-sustanzi involuti, (d) in-numru tas-serje tal-persunal involut skont l-ewwel żewġ inċiżi ta’ dan is-subregolament, kif ukoll id-dati u r-riżultati ta’ dawn il-kontrolli, (e) kull kwantità miżjudaw irkuprata waqt is-servizz u l-manutenzjoni u r-rimi finali, (f) kull dettall ieħor li jista’ jkun mitlub minn żmien għal żmien mill-awtorità kompetenti b’avviż fil-Gazzetta. (2) Meta jkun mitlub mill-awtorità kompetenti, is-sidien kollha ta’ tagħmir stazzjonarju b’aktar minn tliet kilogrammi ta’ gassijiet serra florinati għandhom jibgħat u kopji tal-kotba tar-reġistrazzjoni lill-awtorità kompetenti għal reviżjoni. Dawn il-kopji għandhom jiġu ffirmati mill-persuna uffiċjali li jkun inħareġ f’isimha l-ktieb tar-reġistrazzjoni bħala verakopja tal-ktieb tar-reġistrazzjoni oriġinali fil-pussess tagħha. 13. Entitajiet involuti fl-irkupru, riċiklaġġ, reklamazzjoni u qerda ta’ sustanzi. Kull sena qabel il-31 ta’ Jannar, l-entitajiet kollha involuti fl-irkupru, riċiklaġġ, reklamazzjoni u qerda ta’ gassijiet serra florinati gżandhom jikkomunikaw lill-awtorità kompetenti, l-informazzjoni kif speċifikat hawn taħt għal kull sustanza kontrollata fir-rigward tal-perjodu bejn l-1 ta’ Jannar u l-31 ta’ Diċembru tas-sena ta’ qabel. Għandhom jibgħat u kopji tal-kotba tar-reġistrazzjoni lill-awtorità kompetenti għal reviżjoni. Dawn il-kopji għandhom jiġu ffirmati mill-persuna uffiċjali li jkun inħareġ f’isimha l-ktieb tar-reġistrazzjoni bħala verakopja tal-ktieb tar-reġistrazzjoni oriġinali fil-pussess tagħha. Il-ktieb tar-reġistrazzjoni għandu jkun fih: (a) l-isem u n-numru tas-serje tal-entità, (b) in-numru tas-serje tal-persunal involut fil-kunsinna ta’ sustanzi kontrollati għall-irkupru, riċiklaġġ, reklamazzjoni u qerda, (ċ) il-kwantitajiet u x-xorta ta’ sustanzi kontrollati konsenjati minn kull wieħed mill-persunal involut, b’distinzjoni bejn sustanzi konsenjati għall-irkupru, riċiklaġġ, reklamazzjoni u qerda, (d) dettalji dwar id-destinazzjoni tas-sustanzi kontrollati konsenjati, b’distinzjoni bejn sustanzi konsenjati għall-irkupru, riċiklaġġ, reklamazzjoni u qerda, (e) kull ħażna li jkun għad fadal sal-31 ta’ Diċembru ta’ kull sena li dwarha jkun qiegħed isir rapport, (f) dawk d-dettalji l-oħra kollha li jistgħu jkunu mitluba minn żmien għal żmien mill-awtorità kompetenti b’avviż fil-Gazzetta. 14. Korpi ta’ istruzzjoni. Il-persuni naturali jew legali kollha awtorizzati bil-miktub mill-awtorità kompetenti sabiex jipprovdu l-kors għall-kwalifiki minimi meħtieġa stipulati mill-awtorità, kif meħtieġ bir-regolament 5(2), għandhom, wara t-terminazzjoni ta’ kull ċiklu tal-kors, jipprovdu, fi żmien ħamest ijiem tax-xogħol, dik l-informazzjoni kollha relatata mal-kors skond ma jista’ jkun meħtieġ mill-Awtorità. Dik l-informazzjoni għandha tinkludi: (a) l-isem u n-numru tal-awtorizzazzjoni tal-korp ta’ istruzzjoni li jkun qiegħed imexxi l-kors, (b) id-dati tal-bidu u tat-tmiem tal-kors, (ċ) l-ismijiet, il-kunjomijiet u n-numri tal-identità tal-kandidati li jgħaddu, (d) ix-xorta tal-impjieg tal-kandidati li jgħaddu, (e) l-indirizz tan-negozju reġistrat tal-kandidati li jgħaddu. 15. (1) Mingħajr preġudizzju għad-dispożizzjonijiet tal-artikolu 14 tal-Att u għar-Regolamenti dwar il-Miżuri Preventivi u Rimedjali fil-Ħarsien tal-Ambjent, l-awtorità kompetenti tista’, meta twettaq il-funzjonijiet assenjati lilha permezz ta’ dawn ir-regolamenti, titlob l-informazzjoni kollha relevanti mingħand il-persunal involut u mill-intrapriżi interessati. (2) L-awtorità kompetenti tista’ twettaq dawk l-investigazzjonijiet kollha meħtieġa taħt dawn ir-regolamenti, u tista’ tagħmel spezzjonijiet u verifikika/wali fuq importazzjoni, esportazzjoni, tagħbijiet ta’ vjaġġi, faċilitajiet għall-ħażna, utenti u faċilitajiet għal rimi ta’ sustanzi li jaqgħu fl-ambitu tar-Regolament KE, kif ukoll fuq il-persunal kollu involut. (3) Bla ħsara għar-regolamenti 9 sa 13, il-vjaġġi, importazzjonijiet u esportazzjonijiet kollha għandhom ikunu soġġetti għal kontrollka/wali mill-awtorità kompetenti. Kull min jibgħat il-merkanzija bil-baħar, l-importaturi u l-esportaturi kollha għandhom jinfurmaw lill-awtorità kompetenti dwar kull vjaġġ, importazzjoni jew esportazzjoni li jkunu sejrin isiru mill-inqas ħmis tax-il jum tax-xogħol qabel ma attwalment jitwettaq il-vjaġġ, l-importazzjoni jew l-esportazzjoni. Id-dettalji kollha għandhom jiġu sottomessi skond ir-rekwiżiti tal-format stabbiliti mill-awtorità kompetenti għal dan il-għan. (4) Kontenituri, inkluż ċilindri, mimlijin b’sustanzi li jaqgħu fl-ambitu tar-Regolament KE, għandhom jiġu tikkettati mill-uffiċjali tal-awtorità qabel ma jiġu rilaxxati mid-Dwana u min jibgħat il-merkanzija bil-baħar, l-esportatur jew l-importatur għandu jkun responsabbli, kif stipulat fir-regolament 9, għaż-żamma u r-rappurtaġġ ta’ informazzjoni relatata ma’ kull bejgħ u, jew trasferiment, b’kull mezz, ta’ dawn is-sustanzi sakemm ma jsir il-bejgħ, meta din ir-responsabilità tgħaddi għal għand il-persuni naturali jew legali ġodda involuti. 16. Dokumenti ta’ gwida. L-awtorità kompetenti tista’ tiżviluppa skond kif xieraq u tiżgura t-tixrid ta’ noti ta’ gwida u dokumenti bil-għan li tiżgura l-implimentazzjoni korretta ta’ dawn ir-regolamenti u tar-Regolament KE. 17. Rappurtaġġ. Rekwiżiti ta’ rappurtaġġ minn entitajiet differenti għandhom jitwettqu kif preskritt fir-Regolament KE sakemm mhux meħtieġ xort’oħra f’dawn ir-regolamenti. 18. Persuna għandha tkun ħatja ta’ reat taħt dawn ir-regolamenti jekk: (a) tonqos milli tikkonforma ruħha ma’ xi dispożizzjoni tar-Regolament KE jew ta’ dawn ir-regolamenti, jew tonqos milli tikkonforma ruħha mal-kundizzjonijiet ta’ reġistrazzjoni jew ma’ xi ordni oħra mogħtija leġittimament skond xi dispożizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt ir-Regolament KE jew minn dawn ir-regolamenti; jew (ċ) taġixxi bi ksur ta’ xi dispożizzjoni tar-Regolament KE jew ta’ dawn ir-regolamenti; jew (d) tikkonfoffa, tittanta, tgħin jew tħajjar, lil xi ħadd ieħor b’liema mezz ikun, inkluż ir-reklamar, l-għoti ta’ pariri jew ta’ flus biex jinkisru id-dispożizzjonijiet tar-Regolament KE jew ta’ dawn ir-regolamenti, jew biex tonqos milli tikkonforma ruħha ma’ xi tali dispożizzjoni, inkluża kull ordni leġittimament mogħtija skond xi dispożizzjoni tar-Regolament KE jew ta’ dawn ir-regolamenti, jew biex tikser kull restrizzjoni, projbizzjoni jew ħtieġa imposta minn jew taħt dawk ir-regolamenti. 19. Penali. Kull persuna li tagħmel reat taħt ir-Regolament KE jew taħt dawn ir-regolamenti, tista’, meta tinsab ħatja, teħel: (a) meta tinsab ħatja għall-ewwel darba, multa ta’ mhux anqas minnelf, mija uerbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn, tliet mija u disgħa u għoxrin euro u sebgħa u tletin ċenteżmu (€ 2, 329.37), u fejn ikun japplika, r-revoka tar-reġistrazzjoni tiegħu jew tagħha u l-konfiska tal-vettura jew ta’ tagħmir użat sabiex jitwettaq ir-reat; (b) meta tinsab ħatja għat-tieni darba jew iżjed drabi, multa ta’ mhux anqas minnelfejn, tliet mija u disgħa u għoxrin euro u sebgħa u tletin ċenteżmu (€ 2, 329.37), iżda mhux iżjed minn erbatelef, sitt mija u tmienja u ħamsineuro u ħamsa u sebgħ in ċenteżmu (€ 4, 658.75) jew għall-priġunerija għal żmien mhux iżjed minn sentejn, jew għal dik il-multa u priġunerija flimkien u, fejn ikun japplika, ir-revoka tal-liċenza tagħha u l-konfiska tal-vettura jew tat-tagħmir użat sabiex jitwettaq ir-reat: Iżda l-Qorti għandha tordna lil persuna li tkun insabet ħatja li tkun għamlet xireat taħt ir-Regolament KE jew taħt dawn ir-regolamenti, jkollha tħallas għall-ispejjeż inkorsi mill-awtorità kompetenti bħala riżultat tar-reat imsemmi, u r-revoka tal-permess maħruġ mill-awtorità kompetenti u l-konfiska tal-corpus delicti: Iżda wkoll il-Qorti tista’ tordna lil persuna li tkun insabet ħatja li għamlet xireat taħt ir-Regolament KE jew taħt dawn ir-regolamenti jkollha tħallas l-ispejjeż kollha jew parti minnhom dovuti minħabba fl-azzjoni ta’ kontravenzjoni relevanti miġjuba kontra Malta mill-Kummissjoni Ewropea taħt id-dispożizzjonijiet tar-Regolament KE jew tat-Trattat li jistabbilixxi l-Komunità Ewropea. 20. Applikabilità tal-Kodiċi Krimninali. Kap. 9. (1) Id-dispożizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għall-proċeduri fir-rigward ta’ reati kontra r-Regolament KE jew kontra dawn ir-regolamenti, b’danail li l-iskwalifika mill-pussess jew mill-ksib ta’ liċenza, permess jew awtorità m’għandha f’ebda każ tkun ta’ inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra r-Regolament KE jew kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont ma jkun il-każ, u għandhom ikunu skont id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti tal-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex), dwar proċedimenti għal xireat kontra r-Regolament tal-KE jew kontra dawn ir-regolamenti.